# &kjots;i käsiraamat

## &kjots;i kasutamine

&kjots; kasutab märkmete organiseerimiseks kaht põhielementi - raamatud ja leheküljed.

&kjots;is saab luua palju raamatuid ning igas raamatus võib olla hulk lehekülgi, kuhu sa siis tegelikult oma märkmed üles tähendad. Igale raamatule saab anda oma nime, et see kiiresti üles leida, samuti igale leheküljele. Kuigi leheküljele nime andmine ei ole kuidagi kohustuslik, leiad usutavasti, et see on päris mõttekas.

### Raamatute kasutamine

Uue raamatu saab luua kiirklahviga &Ctrl;&Shift; N või menüükäsuga Fail Uus raamat, misjärel luuakse uus raamat nimega Uus raamat ja tühja leheküljega, mille nimi on Uus lehekülg.

Uue raamatu nimi peaks ilmuma nähtavale akna vasakus osas. Kui soovid näha raamatut oma järjehoidjates, kasuta kiirklahvi &Ctrl; B või menüükäskua Järjehoidjad Lisa järjehoidja . Järjehoidjaid saab ka korraldada erinevatesse kataloogidesse täpselt nii, nagu &konqueror;is.

Kui soovid näha raamatuid teistsuguses järjekorras, võid vajaliku raamatu lihtsalt lohistada kohta, kus see sinu arvates peaks asuma.

Vahest oled märganud, et käsku Salvesta ei olegi. See ei ole viga - &kjots; salvestab raamatud ja leheküljed automaatselt, nii et sa ei kaota mitte kunagi toda tillukest märkust, mille panid kiiruga kirja telefonivestluse ajal.

Võimalik on ka eksportida kogu raamat teksti-, HTML- või raamatufailina menüükäskudega Fail Ekspordi . Seejärel palutakse sul määrata asukoht, kuhu fail salvestada. Tekstivormingus salvestatud raamat võib välja näha näiteks nii:

    ############
    # Esimene lehekülg
    ############
    Mine kindlasti poodi!

    #############
    # Mingi kasulik kood
    #############
    10 PRINT "HELLO WORLD"
    20 GOTO 10

    ################
    # Kolmas lehekülg
    ################
    See on kolmas lehekülg KJotsi näidisraamatus.

Arvesta, et dialoog, kus sul palutakse failinimi määrata, on tavapärane &kde; dialoog. See tähendab, et faili võib ühesuguse kergusega salvestada nii oma kõvakettale kui ka veebiserverile, FTP serverile või USB mälupulgale. Nii saad näiteks salvestada oma raamatud HTML-failina ja salvestada nad veebiserveril, et nad oleks sulle alati kättesaadavad.

### Lehekülgede kasutamine

Leheküljed on kohad, kuhu sa tegelikult kirjutad seda, mida iganes sa üles tähendada tahad. Kui oled loonud raamatu, saad kirjutada teksti peaaknasse.

Lisalehekülgede loomiseks saab kasutada kiirklahvi &Ctrl; N või menüükäsku Fail Uus lehekülg , mis tekitab uue lehekülje. Parajasti avatud lehekülge aga saab eemaldada menüükäsuga Fail Kustuta lehekülg .

Kui tunned märkust kirjutades vajadust lisada parajasti kehtiv kuupäev ja kellaaeg, saab seda teha kiirklahviga &Ctrl;&Shift;I .

Et sa võiksid kohe leida vajaliku lehekülje, saab (ja peakski) neile anda nime. See käib üsna tavapäraselt: tee topeltklõps leheküljel, millele soovid nime anda. Seejärel saadki anda leheküljele uue nime. Mõistagi saab seda teha ka kiirklahviga kas või märkuse kirjutamise ajal. Kiirklahv on järgmine: &Ctrl;M.

Teine viis lehekülje ümbernimetamiseks on valida osa oma märkusest ning seejärel kasutada kiirklahvi &Ctrl;T, millega valitud tekst muudetakse automaatselt lehekülje tiitliks.

Märkmeid kirjutades või muutes võib kasutada teksti vormindamiseks käske, mille leiab menüüst Vormindus või tööriistaribalt.

## Autorid ja litsents

&kjots;

Rakenduse autoriõigus 1997: Christoph Neerfeld Christoph.Neerfeld@home.ivm.de

Tugineb rakendusele `jots`, mis kuulub paketti tkgoodstuff. Paketi tkgoodstuff autoriõigus 1995-1996: Mark Crimmins markcrim@umich.edu

Dokumentatsiooni autoriõigus 2000: &Matt.Johnston; matt.kde@caifex.org

Mõned osad on pärit dokumentatsioonist, mille autoriõigus aastast 1998 kuulub Christoph Neerfeldile Christoph.Neerfeld@home.ivm.de

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &kjots;i hankimine

&install.intro.documentation;

### Kompileerimine ja paigaldamine

&install.compile.documentation;
&documentation.index;