# Kohandatud kiirklahvid

## Sissejuhatus

Süsteemi seadistuste kohandatud kiirklahvide moodul võimaldab seadistada enda määratud kiirklahve ja hiirežeste. Nende abil saab juhtida rakendusi, käivitada konkreetseid käske ja veel palju muud.

## Kiirklahvide ja gruppide haldamine

### Gruppide lisamine

Moodul võimaldab rühmitada üksteisega seotud kiirklahvid gruppidesse. Kui sul on on näiteks mitu kiirklahvi, mis on kuidagi seotud muusikamängijaga, võib neile luua grupi `Muusikamängija`.

Uue grupi lisamiseks klõpsa vasakpoolse paneeli all nupule Muuda ja vali Uus grupp.

### Kiirklahvide lisamine

Uue kiirklahvi lisamiseks klõpsa vasakpoolse paneeli all nupule Muuda ja vali Uus.

Esimesena ilmuv alammenüü lubab valida esilekutsuja tüübi. Võimalikud on järgmised valikud:

Globaalne kiirklahv

- Need on standardsed kiirlahvid, mida tunnustatakse kõikjal, kuni töötab &kde; &plasma; töötsoon.

Akna toiming

- Akna toimingud on esilekutsujad, mis toimivad siis, kui midagi toimub konkreetse aknaga, näiteks kui see ilmub, saab fookuse või suletakse.

Hiirežesti toiming

- Hiirežesti toiming käivitatakse, kui sooritatakse konkreetne liikumine hiirega (või puuteplaadi või puuteekraaniga).

Kui oled valinud esilekutsuja tüübi, avaneb uus alammenüü, milles saab valida toimingu tüübi. Võimalikud on järgmised valikud:

Käsk/&URL;

- See toiming käivitab käsu või avab &URL;-i, kui käivitatakse kiirklahv.

&DBus;i käsk

- See toiming kutsub välja &DBus;i meetodi töötavas rakenduses või süsteemi deemonis. Täpsemat teavet &DBus;i kohta annab ingliskeelne &DBus; Introduction on &kde; TechBase.

Klahvisisestus

- See toining saadab klahvisisestuse parajasti töötavale rakendusele, nagu oleks see klaviatuuril kirjutatud.

Kui oled valinud toimingu tüübi, saad muuta kiirklahvi just selliseks, nagu soovid. Täpsemalt kõneleb sellest shortcuts.

### Kiirklahvide ja gruppide kustutamine

Kiirklahvi või grupi kustutamiseks vali see, klõpsa allpool vasakut paneeli nupule Muuda ja vali Kustuta.

### Gruppide eksport

Gruppi on võimalik eksportida, mis võimaldab salvestada selles olevaid kiirklahve ja neid sel moel teises arvutis kasutada või ka lihtsalt varukoopiana tallel hoida.

Grupi eksportimiseks vali vajalik grupp, klõpsa vasaku paneeli all nupule Muuda ja vali Ekspordi grupp..., mis avab uue akna, milles saab paika panna mõned eksportimist puudutavad valikud. Valikud on järgmised:

Toimingute eksport

- Siin saab valida, millises olekus on kiirklahvid, kui neid hiljem imporditakse. Tegelik olek säilitab nende praeguse oleku, Lubatud valimisel on nad kõik lubatud ja Keelatud valimisel on kõik keelatud.

ID

- Siia saab sisestada teksti, mis aitab gruppi ära tunda. Kui grupp on vaikimisi kaasatud, võib ka tekst olla vaikimisi ette antud.

Ühendamise lubamine

- Siin saab määrata, mis juhtub, kui grupp on juba olemas süsteemis, kuhu eksporditud grupp imporditakse. Märkimise korral lisatakse sihtsüsteemi kõik toimingud, mida seal veel pole, toimingud aga, millel on sama nimi, ent teistsugune seadistus, uuendatakse vastavalt imporditud faili seadistusele. Kui see on märkimata, keeldub moodul üldse faili importimast.

Failinimi

- Siia saab sisestada failinime, mida soovid kiirklahvide eksportimisel kasutada. Võib ka tekstikastist paremal klõpsata nupule Sirvi, millega saab avada failidialoogi ja sealt faili valida.

  Vaikimisi on eksporditud failide laiendiks `.khotkeys`.

Grupi eksport Grupi eksportimise dialoog.

Kiirklahvide grupi eksport.

### Gruppide import

Grupi importimiseks klõpsa vasaku paneeli all nupule Muuda ja vali Impordi... Ilmub failidialoog, kus saab valida faili, mille oled varem eksportinud.

## Gruppide muutmine

Akna vasakus osas on vaikimisi kiirklahvid koondatud gruppidesse. Gruppe saab laiendada, kui klõpsata nende kõrval olevale noolele, mille järel näebki kiirklahve.

Grupil klõpsates on võimalik seda seadistada kahe kaardi vahendusel. Kaart Kommentaar lubab salvestada märkuse grupi kohta ja süsteem seda mujal ei kasutagi. Kaardil Tingimused saab aga piirata, milliste akende puhul kiirklahvide grupp toimib.

Kommentaaride kaart Grupi kommentaaride kaart.

Grupi kommentaari muutmine.

Tingimused on seatud puusse, mille tipptase on JA. Kõik tingimused JA all peavad olema grupi kiirklahvide jaoks rahuldatud, et neid saaks kasutada.

Täiendavaid tingimustegruppe saab lisada klõpsuga rippmenüüle Uus tingimustepuust paremal. Gruppide tüüpideks on juba mainitud JA, VÕI, mille puhul peab rahuldatud olema ainult üks grupi liige, ning EI, mille puhul grupi kiirklahve saab kasutada ainult siis, kui kõigi liikmete tingimused on täitmata.

Akna definitsiooni lisamiseks nimekirja klõpsa nupule Uus. Valida võib aktiivse akna, kui soovid, et kiirklahv käivitataks ainult siis, kui fookuses määratud aken, või olemasoleva akna, kui soovid, et kiirklahv käivitataks, kuni aken on avatud, sõltumata sellest, kas akent kasutatakse või mitte. Ükspuha kumma valimisel ilmub aken, milles saab akna definitsiooni kindlaks määrata.

Olemasolevate akna definitsioonide muutmiseks klõpsa nupule Muuda... Avaneb aken akna definitsiooni redaktoriga. Täpsemalt kõneleb sellest windows.

Akna definitsiooni eemaldamiseks tingimuste nimekirjast klõpsa nupule Kustuta.

## Kiirklahvide muutmine

Akna vasakus osas on vaikimisi kiirklahvid koondatud gruppidesse. Gruppe saab laiendada, kui klõpsata nende kõrval olevale noolele, mille järel näebki kiirklahve.

Grupis Valmistoimingud on avamise korral näha kiirklahvi seadistus nimega PrintScreen, mille valimise korral on paremal pool näha kolm kaarti:

### Kommentaaride kaart

Kommentaaride kaardil saab kirjeldada, kuidas kiirklahvi kasutada, mida see teeb, ja kõike muud, mida vajalikuks pead.

### Esilekutsuja kaart

Esilekutsuja kaart sisaldab esilekutsuja seadistust, mis sõltub määratud esilekutsuja tüübist.

Globaalne kiirklahv

- Globaalse kiirklahvi muutmiseks klõpsa mutrivõtmega nupule ja sisesta vajalik kiirklahv. Kiirklahvi eemaldamiseks klõpsa kiirklahvi muutmise nupust paremal asuvale ikooniga nupule.

  Kiirklahvi esilekutsuja muutmine Kiirklahvi esilekutsuja kaart.

  Kiirklahvi esilekutsuja muutmine.

Akna toiming

- Akna toimingud sisaldavad mitut valikut:

  Kutsutakse esile, kui

- Siin saab seadistada konkreetse akna toimingu, mis peab eksisteerima kiirklahvi esilekutsumiseks. Võimalikud on järgmised valikud:

  - Aken ilmub - kutsutakse esile akna avamisel.

  - Aken kaob - kutsutakse esile akna sulgemisel.

  - Aken saab fookuse - kutsutakse esile aknale lülitumisel.

  - Aken kaotab fookuse - kutsutakse esile aknalt äralülitumisel.

Aken

- Siin saab määrata tegeliku akna või aknad, millele esilekutsuja rakendub. Täpsemalt kõneleb sellest windows.

Hiirežest

- Hiirežesti saab muuta klõpsuga nupule Muuda hiirežesti kujutava ala all, mis avab akna. Hoia all &HVN; ja joonista alasse soovitud hiirežest. Žest salvestatakse, kui &HVN; lahti lastakse.

  Hiirežesti esilekutsuja muutmine Hiirežesti esilekutsuja kaart.

  Hiirežesti esilekutsuja muutmine.

### Toimingu kaart

Kaardil Toiming saab seadistada toimingut, mis võetakse ette kiirklahvi esilekutsumisel. Siin on mitut tüüpi toiminguid, millel on erinevad seadistamisvalikud:

Käsk/&URL;

- Kui esilekutsuja on käsk või &URL;, saab tekstikasti sisestada kiirklahvi esilekutsumisel käivitatava käsu või avatava &URL;-i. Samuti võib klõpsata tekstikastis paremal asuvale nupule Sirvi, mis avab failidialoogi, kus saab valida kohaliku või võrgusüsteemi faili.

  Käsu toimingu muutmine Käsu toimingu kaart.

  Käsu toimingu muutmine.

&DBus;i käsk

- Järgmiste valikutega saab määrata sooritatava &DBus;i meetodi:

  Kaugrakendus

- Kaugrakenduse teenuse nimi, millele meetodit rakendatakse, näiteks `org.kde.kate`, kui soovid seda rakendada täiustatud tekstiredaktorile &kate;.

Kaugobjekt

- Kaugobjekti asukoht, millele meetodit rakendada, näiteks `/Document/1`, kui soovid seda rakendada esimesele &kate;s avatud dokumendile.

Funktsioon

- Väljakutsutava &DBus;i meetodi nimi, näiteks `print`, kui soovid dokumendi trükkida.

Täpsemat teavet &DBus;i kohta annab ingliskeelne &DBus; Introduction on &kde; TechBase.

Klahvisisestus

- Kaardi Toiming ülaosas on suur tekstikast, kuhu saab sisestada klahvid, mis edastatakse kiirklahvi esilekutsumisel.

  Enamik klahve sisaldab ühtainust märki, nii et nende sisestamiseks piisab lihtsalt vastavalt märgist. Näitekes A kirjutamiseks sisesta lihtsalt `A`. Mõnel klahvil on siiski pikem nimi, mida saab samuti kasutada. Näiteks klahvi &Alt; vajutamiseks sisesta lihtsalt `Alt`.

  Eraldi klahvid tuleb eristada kooloniga (`:`). Näiteks foo kirjutamiseks tuleb sisestada `F:O:O`.

  Klahvid, mida tuleb vajutada korraga, peab eraldama plussmärgiga. Näiteks &Ctrl;C vajutamiseks sisesta `Ctrl+C`.

  Pea meeles, et klahvid tuleb sisestada täpselt sellisena, nagu nad on klaviatuuril. Tähe muutmiseks suureks tuleb sisestada &Shift;. Näiteks Tere kirjutamiseks tuleb sisestada `Shift+T:E:R:E`.

  See käib ka erimärkide kohta. Näiteks ätt-märgi kirjutamiseks USA inglise klaviatuuripaigutusega sisesta `Shift+2`.

  Sooritatav toiming sõltub parajasti valitud klaviatuuripaigutusest. Kui muudad klaviatuuripaigutust, võib kiirklahvi esilekutsumisel olla soovimatuid tagajärgi.

  Klahvi sisestamise tekstikasi all saab valida, millisele aknale klahvid edastatakse. Võimalikud on järgmised valikud:

  - Aktiivne aken - parajasti avatud aken.

  - Määratud aken - aken, mida saab kirjeldada allolevas vormis. Täpsemalt kõneleb akende kirjeldamisest windows.

  - Toimingu aken - toimingu akna esilekutsuja tüüpi kasutades tuleb kiirklahvi esilekutsuvasse aknasse sisestada klahvid.

  Klahvisisestuse toimingu muutmine Klahvisisestuse toimingu kaart.

  Kiirklahvi klahvisisestuse toimingu muutmine.

## Akende defineerimine

Mooduli mitmes osas saab defineerida akende nimekirja. Neis kõigis kasutatakse ühesugust liidest, milles on järgmised valikud:

Kommentaar

- See on lihtsalt teabekast, milles saab selgitada, mida esilekutsuja kaasa toob või midagi muud kasulikku. Süsteem tegelikult seda ei kasuta.

Akende nimekiri

- Kommentaari kasti all vasakul on kirjas kõik akna definitsioonid, mida esilekutsuja parajasti sisaldab. Klõpsa mõnel neist, kui soovid sellega midagi ette võtta.

Muuda...

- Sellele nupule klõpsates saab muuta parajasti valitud akna definitsiooni. Ilmub uus aken, kus saab definitsiooni muuta. See aken sisaldab järgmisi valikuid:

  Akna andmed

- Siin saab kirjeldada akna, millele esilekutsujat rakendatakse.

  Ülal paikneb väli Kommentaar, mis on puhtalt teabeks, nagu ka samasugune väli kaardil Esilekutsuja.

  Saadaval on kolm akna tunnust:

  - Akna nimi - nimi, mis on näha akna ülaosas.

  - Akna klass - tavaliselt rakenduse nimi.

  - Akna roll - tavaliselt &Qt; klassi nimi, mis akna loob.

  Iga akna tunnuse juures on rippmenüü ja selle all tekstikast. Sisesta tekstikasti väärtus, millega soovid aknaid järele proovida. Vali rippmenüüst, millist laadi järeleproovimist soovid rakendada. Täpse vaste nõudmiseks on mõeldud On, Sisaldab tähendab, et sisestatud tekst peab leiduma täielikus väärtuses, ning sobivuse leidmiseks regulaaravaldise kasutamiseks tuleb valida Sobib regulaaravaldisega. Samuti saab valida kõigi mainitud operatsioonide vastandid. Kui valida Ei ole oluline, siis ei hakata tunnust järele proovima.

  Lihtsaim viis teabe sisestamiseks on avada vajalik aken, klõpsata sektsiooni allosas nupule Automaattuvastus ja siis klõpsata soovid esilekutsuja aknale. Kõik kolm akent iseloomustavat välja täidetakse valitud akna teabega, vajaduse korral saab seda muidugi ka omalt poolt kohendada.

Akna tüübid

- Siin saab piirata sobivust konkreetse aknatüübiga. Võimalikud on järgmised valikud:

  - Tavaline - tavaline rakenduse aken.

  - Töölaud - töölaud on tegelikult omaette spetsiaalne aken.

  - Dialoog - väike aken, mis on tavalise rakenduse osa, näiteks teatekast või seadistustedialoog.

  - Dokk - väike aken, mida võib ka rakenduse peaaknast eraldada.

Uus...

- Võimaldab luua uue akna definitsiooni. See avab ülal kirjeldatud redigeerimisdialoogi.

Klooni...

- See võimaldab luua uue akna definitsiooni täpselt sama määratlusega nagu parajasti valitud akna definitsioon. See avab ülal kirjeldatud redigeerimisdialoogi, kus saab vajaduse korral definitsiooni täpsustada.

Kustuta

- Sellega saab eemaldada parajasti valitud akna definitsiooni.

## Seadistused

Mooduli esmakordsel kasutamisel või klõpsamisel vasaku paneeli all olevale nupule Seadistused ilmub paremal paneelil nähtavale mitu seadistamisvalikut:

Sisestustoimingute deemoni käivimine sisselogimisel

- Siin saab määrata, kas aktiveerida taustaprogramm, mis jälgib kiirklahve ja kutsub esile seadistatud toimingud. Vaikimisi on see sisse lülitatud.

Žestid

- Kastikese märkimisel saab lubada hiirežestid.

  Hiirežestidega on seotud veel kaks valikut:

  Aegumine

- See määrab maksimaalse aja millisekundites, mille vältel süsteem hiirežesti jälgib ja ära tunneb.

Hiirenupp

- Siin saab määrata hiirežestideks kasutatava nupu. Tavaliselt tähistab `1` hiire vasakut nuppu, `2` hiire paremat nuppu ja `3` hiire keskmist nuppu või ratast. Kui su hiirel on rohkem nuppe, saab ka neid kasutada.

  Nuppu 1 ei saa kasutada, et hiirežestid ei segaks süsteemi tavapärast kasutamist.

Seadistused Seadistuste ekraan.

Kohandatud kiirklahvide seadistused.

## Autorid ja litsents

Eriline tänu suure osa artikli kirjutamise eest Google Code-In 2011 osavõtjale Subhashish Pradhanile.

Tõlge eesti keelde: Marek Laane bald@smail.ee

&underFDL; &underGPL;